Ivana Reitmayerová

Ivana Reitmayerová (* 4. máj 1992, Košice) je slovenská krasokorčuliarka. Je členkou klubu ŠKP Bratislava a trénuje ju jej mama Iveta. Ich spoločným tréningovým miestom bol Milton Keynes vo Veľkej Británii. Je považovaná za talent slovenského krasokorčuľovania. V roku 2010 sa zúčastnila zimnej olympiády vo Vancouveri. Bola členkou ŠKP Bratislava.

Krasokorčuliarska kariéra
 Do roku 2010 
V roku 2008 vyhrala Nepelov memoriál.

Počas svojej kariéry trénovala na Islande, aj v Británii, ale v roku 2009 sa vrátila na Slovensko. V Bratislave trénovala na Štadióne Ondreja Nepelu. Na juniorských majstrovstvách sveta v Sofii skončila ôsma. Na majstrovstvách sveta v Los Angeles v marci 2009 sa umiestnila na 14. mieste čím získala miestenku na nasledujúce olympijské hry. Bolo to zároveň druhé najlepšie umiestnenie Slovenky na majstrovstvách sveta. Zuzana Babiaková dosiahla v roku 2002 na 13. priečku.

 Rok 2010 a neskôr 
Na Olympijských hrách 2010 vo Vancouveri dostala v krátkom programe známku 41,94 a umiestnila sa tak na 28. mieste z 30 korčuliarok. Do voľného programu nepostúpila. Na predošlých majstrovstvách sveta sa však umiestnila na 14. mieste. Na olympiádu ju pripravovala mama Iveta Reitmayerová. K februáru 2010 bola tiež dvojnásobná seniorská majsterka Slovenska. 

Na majstrovstvách sveta 2010 v Turíne obsadila 25. miesto. Nepelovho memoriálu sa v septembri 2011 nezúčastnila, mala sa cítiť nepripravená. 

V roku 2012 už Reitmayerová pôsobila ako trénerka v Dánsku.

 Referencie 

 Iné projekty 

 Externé odkazy 
 Ivana Reitmayerová na stránke tracings.net 
  Oficiálne štatistiky 
 Profil na stránke ŠKP Bratislava 

Kategória:Narodenia v 1992
Kategória:Osobnosti z Košíc
Kategória:Slovenské krasokorčuliarky
Kategória:Krasokorčuliari na Zimných olympijských hrách 2010
Kategória:Majsterky Slovenska v krasokorčuľovaní